
讘讘讗 拽诪讗 讟 注"讘 - 驻讬专讜砖 砖讟讬讬谞讝诇抓

讗讬诇讬诪讗 [讗诐 转讗诪专] 砖谞讜转谉 注讘讜专 诪爪讜讛 砖诇讬砖 讘讬转讜, 讻诇讜诪专, 砖诇讬砖 专讻讜砖讜. 讗诇讗 诪注转讛, 讗讬 讗讬转专诪讬 诇讬讛 转诇转讗 诪爪讜转讗 [讗诐 诪讝讚诪谞讜转 诇讜 砖诇讜砖 诪爪讜讜转] 诇讬转讬讘 诇讻讜诇讬讛 讘讬转讗 [讬转谉 讗转 讻诇 讘讬转讜] 讜专讻讜砖讜?! 讜讘讜讜讚讗讬 诇讗 诇讻讱 诪转讻讜讜谞讬诐.


讗诇讗, 讻讱 讬砖 诇讜诪专, 讗诪专 专' 讝讬专讗: 讘讛讬讚讜专 诪爪讜讛 鈥� 注讚 砖诇讬砖 讘诪爪讜讛. 砖讗诐 专讜爪讛 讗讚诐 诇讛讚专 讘诪爪讜讛 诪住讜讬讬诪转 讜诇讛讜住讬祝 讘讟讬讘 讗讜 讘谞讜讬 鈥� 诪讜住讬祝 注讚 砖诇讬砖 诪谉 讛诪讞讬专 讛拽讘讜注 诇讗讜转讜 讚讘专, 讜讬讜转专 诪讻谉 讗讬谞讜 诪讞讜讬讬讘 讗驻讬诇讜 诇砖诐 讛讬讚讜专.


讘注讬 [砖讗诇] 专讘 讗砖讬: 讻讬爪讚 诪讞砖讘讬诐 砖诇讬砖 讝讛? 讛讗诐 讛讜讗 砖诇讬砖 诪诇讙讬讜 [诪讘驻谞讬诐] 砖诪讞砖讘 讜诪讜住讬祝 砖诇讬砖 注诇 讛诪讞讬专 讛谞诪讜讱, 讗讜 砖诇讬砖 诪诇讘专 [诪讘讞讜抓] 砖诇讬砖 诪谉 讛住讻讜诐 砖爪专讬讱 诇砖诇诐 注诇 讛讞驻抓 讛讬拽专, 砖诪讜住讬祝 讞爪讬 诪谉 讛诪讞讬专 讛讝讜诇? 讘注讬讛 讝讜 诇讗 谞驻转专讛, 讜诇讻谉 转讬拽讜 [转注诪讜讚 讘诪拽讜诪讛].


讘诪注专讘讗 讗诪专讬 诪砖诪讬讛 [讘讗专抓 讬砖专讗诇 讛讬讜 讗讜诪专讬诐 诪砖诪讜] 砖诇 专' 讝讬专讗: 注讚 砖诇讬砖 砖诪讜住讬祝 讘讛讬讚讜专 诪爪讜讛 鈥� 诪讜住讬祝 诪砖诇讜, 讻诇讜诪专, 讻砖讗专 诪爪讜讜转 砖诪讜爪讬讗 诪砖诇讜, 讜讛拽讚讜砖 讘专讜讱 讛讜讗 谞讜转谉 砖讻专讜 诇注转讬讚 诇讘讜讗. 诪讻讗谉 讜讗讬诇讱, 讗诐 诪讜住讬祝 讘讛讬讚讜专 诪爪讜讛 鈥� 诪砖诇 讛拽讚讜砖 讘专讜讱 讛讜讗, 砖讬拽讘诇 砖讻专 转讜住驻转 讝讜 注讜讚 讘注讜诇诐 讛讝讛, 砖讬驻专注 诇讜 讛拽讚讜砖 讘专讜讱 讛讜讗.


讗 诪砖谞讛 讜注讜讚 讻诇诇讬诐 讘讚讬谉 转砖诇讜诪讬 谞讝讬拽讬谉: 讻诇 讚讘专 砖讞讘转讬 讘砖诪讬专转讜, 砖诪讜讟诇转 注诇讬 讞讜讘讛 诇砖诪讜专 讗讜转讜 鈥� 讛讻砖专转讬 讗转 谞讝拽讜, 讻诇讜诪专, 诪讜讟诇转 注诇讬 讛讞讜讘讛 诇讟驻诇 讘讻诇 讛谞讝拽讬诐 砖讙专诐. 讻诇 诪拽专讛 砖讛讻砖专转讬 讘诪拽爪转 谞讝拽讜, 砖讗诐 讬砖 注诇讬 讞讜讘讛 讗讜 讗讞专讬讜转 注诇 诪拽爪转 讛谞讝拽 鈥� 讞讘转讬 讘转砖诇讜诪讬 谞讝拽讜 讻讛讻砖专 讻诇 谞讝拽讜. 讻诇讜诪专, 讻讬讜谉 砖讗讚诐 讗讞专讗讬 注讘讜专 讚讘专 诪住讜讬讬诐 讜谞讝拽讬讜, 讛专讬 诪讗讜转讛 砖注讛 讞讬讬讘 讛讜讗 注诇 讻诇 讛谞讝拽讬诐 砖谞讙专诪讜 注诇 讬讚讜, 讜讗讬谞讜 讬讻讜诇 诇讜诪专 砖讗讞专讬讜转讜 讛讬讗 专拽 诇讗讜转讜 讞诇拽 砖讛讜讗 讟讬驻诇 讘讜, 讜讻讗砖专 讬讘讜讗专 讘诪驻讜专讟 讘讙诪专讗.


 讜注讜讚 讻诇诇 讗诪专讜: 诪讛 讛诐 讛讚讘专讬诐 砖讞讬讬讘讬诐 诇砖诇诐 讗诐 讛讝讬拽 诇讛诐 鈥� 谞讻住讬诐 砖讗讬谉 讘讛谉 诪注讬诇讛, 讻诇讜诪专, 砖讗讬谞诐 砖讬讬讻讬诐 诇讛拽讚砖. 谞讻住讬诐 砖讛谉 砖诇 讘谞讬 讘专讬转 (讬讛讜讚讬诐), 谞讻住讬诐 讛诪讬讜讞讚讬诐, 砖讬砖 诇讛诐 讘注诇讬诐 诪讜讙讚专讬诐, 砖讗讬谞诐 讛驻拽专.


讜讻谉 讞讬讬讘讬诐 注诇 讛谞讝拽讬诐 砖谞注砖讜 讘讻诇 诪拽讜诐, 讞讜抓 诪专砖讜转 讛诪讬讜讞讚转 诇诪讝讬拽 砖讗讬谉 诇谞讬讝拽 专砖讜转 诇讛讬讻谞住 砖诐,


讜专砖讜转 讛诪砖讜转驻转 砖诇 讛谞讬讝拽 讜讛诪讝讬拽.


讜注讜讚 讻诇诇: 讘讻诇 讗诇讛 砖讗讞专讗讬 诇讛诐, 讻砖讛讝讬拽 讞讘 (讞讬讬讘) 讛诪讝讬拽 诇砖诇诐 转砖诇讜诪讬 谞讝拽 讘诪讬讟讘 讛讗专抓.


讘 讙诪专讗 讛诇讻讜转 讗诇讛 砖讘诪砖谞讛 谞转讘专专讜 讘讘专讬讬转讗: 转谞讜 专讘谞谉 [砖谞讜 讞讻诪讬诐]: 讻诇 砖讞讘转讬 讘砖诪讬专转讜 讛讻砖专转讬 讗转 谞讝拽讜, 讻讬爪讚? 砖讜专 讜讘讜专 砖诪住专谉 诇砖诪讬专讛 讘讬讚 讞专砖 砖讜讟讛 讜拽讟谉 砖讻诇 讗诇讛 讗讬谉 讘讛诐 讚注转, 讜讛讝讬拽 鈥� 讞讬讬讘 诇砖诇诐, 诪讛 砖讗讬谉 讻谉 讘讗砖.


讜诪讘专专讬诐: 讘诪讗讬 注住拽讬谞谉 [讘诪讛 讗谞讜 注讜住拽讬诐]? 讗讬诇讬诪讗 [讗诐 转讗诪专] 砖诪讚讜讘专 讻讗谉 讘砖讜专 拽砖讜专 讜讘讜专 诪讻讜住讛 砖诪住专诐 诇诪讬 砖讗讬谞讜 讘谉 讚注转, 讚讻讜讜转讛 讙讘讬 [砖讻讬讜爪讗 讘讜 讗爪诇] 讗砖, 讬砖 诇讛住讘讬专 讙诐 讻谉 砖诪讚讜讘专 讘诪拽专讛 砖诪住专 讙讞诇转 砖讻砖诇注爪诪讛 讗讬谞讛 诪讝讬拽讛, 诇诪讬 砖讗讬谞讜 讘谉 讚注转, 讜讗诐 讻谉 诪讗讬 砖谞讗 讛讻讗 讜诪讗讬 砖谞讗 讛讻讗 [诪讛 砖讜谞讛 讻讗谉 讜诪讛 砖讜谞讛 讻讗谉] 砖讘砖讜专 讜讘讘讜专 讞讬讬讘, 讜讘讗砖 驻讟讜专?


讗诇讗 转讗诪专 砖诪讚讜讘专 讘砖讜专 诪讜转专 (砖讗讬谞讜 拽砖讜专) 讜讘讜专 诪讙讜诇讛, 讚讻讜讜转讛 讙讘讬 [砖讻讬讜爪讗 讘讛 讗爪诇] 讗砖 爪专讬讱 诇讜诪专 砖诪讚讜讘专 砖诪住专 诇诪讬 砖讗讬谞讜 讘谉 讚注转 砖诇讛讘转 讘讜注专转 鈥� 讻讬爪讚 讬讻讜诇 讗转讛 诇讜诪专 "诪讛 砖讗讬谉 讻谉 讘讗砖 砖驻讟讜专"? 讜讛讗 [讜讛专讬] 讗诪专 专讬砖 诇拽讬砖 诪砖诪讬讛 [诪砖诪讜] 砖诇 讛讞讻诐 讞讝拽讬讛: 诇讗 砖谞讜 砖驻讟讜专 注诇 谞讝拽讬 讗砖 讻砖诪住专 诇诪讬 砖讗讬谞讜 讘专 讚注转 鈥� 讗诇讗 讻砖诪住专 诇讜 讙讞诇转 讜讝讛 砖讗讬谞讜 讘专 讚注转 诇讬讘讛 讗转 讛讙讞诇转 诪注爪诪讜 讜讛讝讬拽讛 讛讗砖, 讗讘诇 诪住专 诇讜 砖诇讛讘转 讜讛讝讬拽 鈥� 讛专讬 讛诪讜住专 讞讬讬讘, 诪讗讬 讟注诪讗 [诪讛 讛讟注诐] 鈥� 讚讛讗 讘专讬 讛讝讬拽讗 [砖讛专讬 讛谞讝拽 讘专讜专] 砖讛诇讗 讜讚讗讬 讬讬讙专诐 谞讝拽 注诇 讬讚讬 讻讱! 讜讗诐 讻谉 讗讬讱 谞讘讬谉 讗转 讛讛讘讚诇 讘讚讬谞讬诐 砖讘讘专讬讬转讗?


 讜诪砖讬讘讬诐:  诇注讜诇诐 转驻专砖 砖诪讚讜讘专 讘砖讜专 拽砖讜专 讜讘讜专 诪讻讜住讛, 讜讚讻讜讜转讛 讙讘讬 [讜砖讻讬讜爪讗 讘讛 讗爪诇] 讗砖 鈥� 讙讞诇转. 讜讚拽讗 讗诪专转 [讜讝讛 砖讗转讛 讗讜诪专] 诪讗讬 砖谞讗 讛讻讗 讜诪讗讬 砖谞讗 讛讻讗 [诪讛 砖讜谞讛 讻讗谉 讜诪讛 砖讜谞讛 讻讗谉] 鈥� 讬砖 讛讘讚诇:


砖讜专 鈥� 讚专讻讬讛 诇谞转讜拽讬 [讚专讻讜 诇谞转拽] 讗转 讛讞讘诇 砖讛讜讗 拽砖讜专 讘讜, 讘讜专 鈥� 讚专讻讬讛 诇谞转讜专讬 [讚专讻讜 砖讬驻讜诇 诪讻住讛讜], 砖诪住转讘专 砖讘诪砖讱 讛讝诪谉 讬讜讻诇 讛讚讘专 诇讙专讜诐 诇谞讝拽, 讜讛砖讜诪专 讗讬谞讜 讘谉 讚注转 讜讗讬谞讜 讬讻讜诇 诇砖诪讜专. 讜讗讬诇讜 讙讞诇转 诇讛讬驻讱, 讻诪讛 讚砖讘讬拽 [砖诪谞讬讞] 诇讛 诪注诪讬讗 注诪讬讗 讜讗讝诇讗 [讛讬讗 诪转注诪诪转 讜讛讜诇讻转] 讜讗讬谉 讛谞讝拽 讘专讜专 讻诇诇. 讜讗诐 诇讬讘讛 讛砖讜诪专 讞住专 讛讚注转 讗转 讛讗砖 鈥� 讗讬谉 讝讛 讚讘专 砖讛诪讜住专 讗讞专讗讬 诇讜.


讜砖讜讗诇讬诐: 讜诇砖讬讟转 专' 讬讜讞谞谉, 砖讗诪专 砖讗驻讬诇讜 讻讗砖专 诪住专 诇讜 砖诇讛讘转 谞诪讬 [讙诐 讻谉] 驻讟讜专, 讚讻讜讜转讛 讛讻讗 [讻讬讜爪讗 讘讜 讻讗谉] 诪讚讜讘专 讘砖讜专 诪讜转专 讜讘讜专 诪讙讜诇讛, 讜讗诐 讻谉 诪讗讬 砖谞讗 讛讻讗 讜诪讗讬 砖谞讗 讛讻讗 [诪讛 砖讜谞讛 讻讗谉 讜诪讛 砖讜谞讛 讻讗谉] 砖讞讬讬讘 注诇 谞讝拽讬 砖讜专 讜讘讜专 讜讗讬谞讜 讞讬讬讘 注诇 谞讝拽讬 讗砖?


 讜诪砖讬讘讬诐:  讛转诐 [砖诐] 讘讗砖 爪讘转讗 [讛讗讞讬讝讛] 砖诇 讛讞专砖 拽讗 讙专讬诐 [讛讬讗 砖讙专诪讛], 砖讛讞专砖 诪讚注转讜 讛讜讗 谞讜讟诇 讜诪讜诇讬讱 讗转 讛讗砖 诪诪拽讜诐 诇诪拽讜诐, 讜讛讜讗 砖注砖讛 讗转 注讬拽专 驻注讜诇转 讛讛讬讝拽, 讜讗讬诇讜 讛讻讗 [讻讗谉] 讘砖讜专 讜讘讜专 鈥� 诇讗 爪讘转讗 [讛讗讞讬讝讛] 砖诇 讛讞专砖 拽讗 讙专讬诐 [讛讬讗 砖讙专诪讛], 砖讛专讬 讛讞专砖 注爪诪讜 诇讗 讙专诐 谞讝拽, 讗诇讗 砖讗讬谞讜 讘专讚注转 诇砖诪讜专, 讜讛讗讞专讬讜转 诇谞讝拽 诪讜讟诇转 注诇 讛诪讜住专 诇讜. 


讙 转谞讜 专讘谞谉 [砖谞讜 讞讻诪讬诐]: 讬砖 讞讜诪专 (讞讜诪专讛) 讘砖讜专 诪讘讘讜专 讘讚讘专讬诐 诪住讜讬讬诪讬诐, 讜讻谉 讬砖 讞讜诪专 讘讘讜专 诪讘讚讬谉 砖讜专.


 讜诪驻专讟讬诐: 讞讜诪专 讘砖讜专 诪讘讘讜专 鈥� 砖讛砖讜专 砖讛专讙 讗讚诐 诪砖诇诐 讘注诇讬讜 讗转 讛讻讜驻专 诇诪砖驻讞转 讛讛专讜讙, 讗诐 讛讬讛 讬讛讜讚讬, 讜讞讬讬讘 讘注诇 讛砖讜专 讘转砖诇讜诐 砖诇砖讬诐 住诇注 砖诇 注讘讚 讻谞注谞讬 砖讛专讙 砖讜专讜, 谞讙诪专 讚讬谞讜 砖诇 讛砖讜专 诇诪讬转讛 讘讘讬转 讛讚讬谉 讗讞专讬 砖讛专讙 讗讚诐 讻诇砖讛讜 鈥� 讛专讬 讛讜讗 讗住讜专 讘讛谞讗讛. 讜讻谉 诪爪讚 转讻讜谞讜转讬讜 诇讙讘讬 谞讝讬拽讬谉 讬砖 讘砖讜专 讞讜诪专讛 鈥� 讚专讻讜 诇讬诇讱 讜诇讛讝讬拽. 诪讛 砖讗讬谉 讻谉 讻诇 讛讚讘专讬诐 讗诇讛 讘讘讜专, 砖讗诐 谞讛专讙 讗讚诐 讘讘讜专, 讗讬谉 讘注诇 讛讘讜专 诪砖诇诐 注诇讬讜 讻讜驻专, 讗讜 砖诇讜砖讬诐 住诇注 注诇 诪讬转转 注讘讚 讻谞注谞讬 讘讘讜专讜, 讜讗讬谉 讛讘讜专 砖谞讛专讙 讘讜 讗讚诐 谞讗住专 讘讛谞讗讛, 讜讻谉 讗讬谉 讚专讻讜 砖诇 讘讜专 诇讬诇讱 讜诇讛讝讬拽. 讜诪爪讚 讗讞专 讞讜诪专 讘讘讜专 诪讘砖讜专, 诪爪讚 谞讝拽讜 鈥� 砖讛讘讜专 转讞讬诇转 注砖讬讬转讜 诇谞讝拽, 讜诪讜注讚 诪转讞讬诇转讜 砖讗讬谉 爪讜专讱 诇讛讝讛讬专 讗转 讘注诇 讛讘讜专 (讻诪讜 砖诪讝讛讬专讬诐 讘讘注诇 砖讜专 砖谞讙讞) 讗诇讗 讘注诇 讛讘讜专 讛专讬 讛讜讗 讻诪讜注讚 诪转讞讬诇转 注砖讬讬转讜, 诪讛 砖讗讬谉 讻谉 讘砖讜专.

